Filia

**Filia** (フィリア *Firia*) on Einzbernien homunculus, joka on mukana vale Graalin maljan sodassa *Fate/strange fakessä*. Oikean Berserkerin kutsumisesta lähtien hänen kehonsa on vallannut sankarihenkeä korkeampi olento.

## Profiili

### Taustat

Filia on Einzbernien luoma homunculus, joka lähetettiin Snowfieldiin, mahdollisesti tarkkailemaan siellä pidettävää Graalin maljan sotaa.

Hänen kehonsa vallannut olento on jumalattaren kaltainen, muttei silti oikea jumala. *Fate/Grand Orderissa* Ishtar mainitaan Filian toisena minänä.

### Luonne

Filian vallannut olento väittää hallitsevansa ihmiskuntaa nyt, kun se on laskeutunut maailmaan. Hän on ylpeä ja jopa ylimielinen. Häntä eivät huoleta voimakkaat vastustajat, kuten Oikea Archer, vaan hän on vain kiinnostunut tämän kyvyistä. Filia vaikuttaa ystävälliseltä Haruria kohtaan, auttaen ja ohjaten tätä, muttei hänen syytään auttaa tiedetä. Filia myös halveksii eräitä kahta sotaan osaaottavaa henkilöä.

## Rooli

### Fate/strange fake

#### Ennen sotaa

Filia antoi Ayaka Sajoulle viisi käskyloitsua tuntemattomasta syystä.

#### Päivä 0

Oikean Berserkerin kutsumisen aikana Filian kehon valtaa ylempi olento, joka väittää olevansa jumalatar. Filia onnistuu rauhoittamaan Berserkerin ja parantamaan sen emännän, Haruri Borzakin, joka oli melkein tullut oman palvelijansa tappamaksi. Filia muodostaa jonkinmoisen liittoutuman Harurin kanssa.

#### Päivä 2

Filia ja Haruri saapuivat myöhemmin Bazdilot Cordelionin, Oikean Archerin isännän, pajalle
aikeenaan hyökätä hänen kimppuunsa. Oikea Archer aistii Filian yhteyden jumalattareen ja hyökkää siksi hänen kimppuunsa vihastaan jumalia kohtaan. Valtavaksi pedoksi kasvanut Harurin Berserker kuitenkin suojelee Filiaa. Berserker alkaa tuhota pajaa ja sitä ympäröivää lihanjalostamoa aiheuttaen suurta tuhoa, ja Filia tukee häntä noituudellaan Archeria vastaan. Oikea Caster kuitenkin keskeyttää heidän taistelunsa kadottamalla maan heidän jalkojensa alta huijaamalla itse maailmaa hengenlahjallaan, Grand Illusionilla. Caster onnistuu vakuuttamaan molemmat osapuolet luopuman taistelusta ja palauttaa sitten maan. Oikea Archerkin suostuu päästämään Filian menemään, sanoen ettei tämä ole oikea jumalatar tai edes sellaisen avatar, vaan vain jumalattaren kirous.

#### Päivä 3

Filia nähdään myöhemmin Oikean Casterin pajan, lentoaluksen, päällä. Hän kutsuu Taivaan sonnin, Gugalannan, kostaakseen "röyhkeälle kiittämättömien parivaljakolle". Tämä parivaljakko tarkoittanee Vale-Archer Gilgameshia ja Vale-Lancer Enkidua.

## Kyvyt

Filia vaikuttaa voimakkaalta. Haruri sanoi, että hänestä virtaava puhdas voima on erityislaatuinen jopa sankarihenkiin verrattuna. Filia kykenee ohjaamaan Oikean Archerin ampumia nuolia vain taikavoimaa hallitsemalla, ja hän kykenee myös luomaan nuolia taikavoimalla. Filiaa ympäröivä energia kykenee suojaamaan häntä kohti lentäviltä kappaleilta. Ei ole varmaa, osaako Filia oikeaa noituutta vai joitakin muita kykyjä. Hän kykeni myös liikkumaan nopeasti Oikean Berserkerin hallitseminen johtojen ja kaapeleiden lomassa.

Bazdilot pitää häntä "jonakin" palvelijan tasolla. Hänen oikea luontonsa on tällä hetkellä tuntematon, mutta Filia itse väittää olevans jumalatar, kun taas Oikea Archer pitää häntä vain jumalattaren kirouksena. Francesca kutsuu häntä hajonneen jumalattaren datana, sekä pitää häntä mahdollisesti vaivana. Filia lienee myös kykenevä kutsumaan Gugalannan, ja hänellä on siihen erityinen yhteys.